== Liv og gerning ==
[[Fil:Rued+Langgaard.jpg|thumb|Langgaard i sine sene år.]]
[[Fil:Holmens Kirkegård - Rued Langgaard.jpg|thumb|Rued Langgaards grav på [[Holmens Kirkegård]] i København.]]
Rued Langgaard blev født i København og var den eneste søn af komponist og kongelig kammermusiker Siegfried Langgaard (1852-1914) og Emma Langgaard<ref>[https://runeberg.org/salmonsen/2/15/0434.html Hammerich, s. 419]</ref> (née Foss, 1861-1926), begge var pianister. I en alder af fem begyndte Rued at tage klaverundervisning hos sin mor og senere hos sin far og en privatlærer. Hans talent kom hurtigt frem, og som syv-årig var han i stand til at spille [[Schumann]]s ''Davidsbündlertänze'' og [[Chopin]]s mazurkaer. På dette tidspunkt var han begyndt at komponere korte stykker til klaveret og spille [[orgel]]. Som 10-årig begyndte han at studere orgel under [[Gustav Helsted]], der var organist ved [[Jesuskirken]] i [[Valby]] og violin under Chr. Petersen, et tidligere medlem af Det Kongelige Kapel.
Musik Historie